ಸರಿಸುಮಾರು 10–20%ನಷ್ಟು ಕಾರೋಲಿಂಗಿಯನ್ ಯುರೋಪ್ ನ ಹಳ್ಳಿಗಾಡು ಜನಸಂಖ್ಯೆಯು ಗುಲಾಮರನ್ನು ಒಳಗೊಂಡಿತ್ತು. ಪಶ್ಚಿಮ ಯುರೋಪ್ ನಲ್ಲಿ ಗುಲಾಮಗಿರಿಯು ಮಧ್ಯಯುಗದ ನಂತರದ ಅವಧಿಯಲ್ಲಿ ಬಹುತೇಕವಾಗಿ ಕಣ್ಮರೆಯಾಯಿತು. ಗುಲಾಮರ ವ್ಯಾಪಾರವನ್ನು ಇಂಗ್ಲೆಂಡ್ ನಲ್ಲಿ 1102ರ ಸುಮಾರಿಗೆ ಕಾನೂನುಬಾಹಿರಗೊಳಿಸಲಾಯಿತು. ಸ್ಕ್ಯಾಂಡಿನೇವಿಯಾದ ಗುಲಾಮಗಿರಿಯನ್ನು 14ನೇ ಶತಮಾನದ ಮಧ್ಯಭಾಗದ ಹೊತ್ತಿಗೆ ಅಂತಿಮವಾಗಿ ರದ್ದುಪಡಿಸಲಾಯಿತು. ಗುಲಾಮಗಿರಿಯು ಪೂರ್ವ ಯುರೋಪ್ ನಲ್ಲಿ ಬಹಳ ದೀರ್ಘಾವಧಿಯವರೆಗೂ ಅಸ್ತಿತ್ವದಲ್ಲಿತ್ತು. ಪೋಲಂಡ್ ನಲ್ಲಿ ಗುಲಾಮಗಿರಿಯನ್ನು 15ನೇ ಶತಮಾನದಲ್ಲಿ ನಿಷೇಧಿಸಲಾಯಿತು, ಲಿತುವಾನಿಯನಲ್ಲಿ, ಗುಲಾಮಗಿರಿಯನ್ನು ಅಧಿಕೃತವಾಗಿ 1588ರಲ್ಲಿ ರದ್ದುಪಡಿಸಲಾಯಿತು; ಇವರೆಲ್ಲರೂ ಎರಡನೇ ಮಟ್ಟದ ಜೀತಗಾರರ ಸ್ಥಾನವನ್ನು ಆಕ್ರಮಿಸಿಕೊಂಡರು. ಕಿಯೇವನ್ ರುಸ್ ಹಾಗು ಮಸ್ಕೊವಿಯಲ್ಲಿ, ಗುಲಾಮರನ್ನು ಸಾಮಾನ್ಯವಾಗಿ ಕ್ಹೊಲೋಪ್ ಗಳೆಂದು ವರ್ಗಾವಣೆ ಮಾಡಲಾಗುತ್ತಿತ್ತು. ಗುಲಾಮಗಿರಿಯು, 1723ರವರೆಗೂ ರಷ್ಯಾದಲ್ಲಿ ಒಂದು ಪ್ರಮುಖ ಪದ್ಧತಿಯಾಗಿತ್ತು, ಮನೆಗೆಲಸದ ಗುಲಾಮರನ್ನು ಪೀಟರ್ ದಿ ಗ್ರೇಟ್ ಮನೆಗೆಲಸದ ಜೀತದಾಳುಗಳನ್ನಾಗಿ ಮಾರ್ಪಡಿಸಿದ. ರಷ್ಯಾದಲ್ಲಿ ಕೃಷಿ ಕೆಲಸ ಮಾಡುತ್ತಿದ್ದ ಗುಲಾಮರನ್ನು ವಿಧ್ಯುಕ್ತವಾಗಿ ಜೀತಗಾರರನ್ನಾಗಿ 1679ರ ಆರಂಭದಲ್ಲಿ ಮಾರ್ಪಡಿಸಲಾಯಿತು. ರಷ್ಯಾದಲ್ಲಿ ಖಾಸಗಿಯಾಗಿ ಬಂಧಿತರಾಗಿದ್ದ 23 ದಶಲಕ್ಷಕ್ಕೂ ಅಧಿಕ ಜೀತಗಾರರನ್ನು 1861ರಲ್ಲಿ ಅಲೆಕ್ಸಾಂಡರ್ IIನ ಆದೇಶದ ಮೇರೆಗೆ ಅವರ ಧಣಿಗಳಿಂದ ಬಂಧಮುಕ್ತಗೊಳಿಸಲಾಯಿತು. ಸರ್ಕಾರದ ಅಧೀನದಲ್ಲಿದ್ದ ಜೀತಗಾರರನ್ನು 1866ರಲ್ಲಿ ವಿಮೋಚನೆಗೊಳಿಸಲಾಯಿತು. 

ರಾಬರ್ಟ್ ಡೇವಿಸ್ ನ ಪ್ರಕಾರ 1 ದಶಲಕ್ಷ ಹಾಗು 1.25 ದಶಲಕ್ಷದಷ್ಟು ಯುರೋಪಿಯನ್ನರನ್ನು ಬಾರ್ಬರಿ ದರೋಡೆಕೋರರು ಸೆರೆಹಿಡಿದು, 16 ಹಾಗು 19ನೇ ಶತಮಾನಗಳ ನಡುವೆ ಉತ್ತರ ಆಫ್ರಿಕಾ ಹಾಗು ಒಟ್ಟೋಮನ್ ಸಾಮ್ರಾಜ್ಯಕ್ಕೆ ಗುಲಾಮರನ್ನಾಗಿ ಮಾರಾಟ ಮಾಡಿದರು. 1783ರಲ್ಲಿ ರಷ್ಯನ್ ಸಾಮ್ರಾಜ್ಯವು ಕ್ರಿಮೀನ್ ಖಾನತೆಯನ್ನು ನಾಶಪದಿಸುವವರೆಗೂ ಹಲವಾರು ಶತಮಾನಗಳವರೆಗೆ ಕಪ್ಪು ಸಮುದ್ರ ಪ್ರದೆಶಗದಲ್ಲಿ ಕ್ರಿಶ್ಚಿಯನ್ ಗುಲಾಮರ ವ್ಯಾಪಕ ಮಾರಾಟವೂ ಸಹ ನಡೆದಿತ್ತು. 1570ರಲ್ಲಿ ಸುಮಾರು 20,000ದಷ್ಟು ಗುಲಾಮರು ಪ್ರತಿ ವರ್ಷ ಕ್ರಿಮೀನ್ ಪೋರ್ಟ್ ಆಫ್ ಕಫ್ಫಾನಲ್ಲಿ ಮಾರಾಟವಾಗುತ್ತಿದ್ದರು. ಗುಲಾಮರನ್ನು ದಕ್ಷಿಣ ರಷ್ಯಾ, ಪೋಲಂಡ್-ಲಿತುವಾನಿಯ, ಮೊಲ್ಡವಿಯಾ, ವಲ್ಲಚಿಯಾ, ಹಾಗು ಸಿರ್ಕಾಸ್ಸಿಯದಲ್ಲಿ "ಹುಲ್ಲುಗಾವಲಿನ ಕಟಾವು" ಎಂಬ ವ್ಯಾಪಾರದಲ್ಲಿ ಟಾರ್ಟರ್ ಕುದುರೆ ಸವಾರರು ಸೆರೆಹಿಡಿಯುತ್ತಿದ್ದರು. ಕೇವಲ ಪೊಡೋಲಿಯಾನಲ್ಲಿ, ಸುಮಾರು ಮೂರನೇ ಒಂದರಷ್ಟು ಹಳ್ಳಿಗಳನ್ನು ನಾಶಪಡಿಸಲಾಗಿತ್ತು ಅಥವಾ 1578 ಹಾಗು 1583ರ ನಡುವೆ ಬೇರೊಬ್ಬರ ಅಧೀನಕ್ಕೆ ಒಪ್ಪಿಸಲಾಗಿತ್ತು. ಕೆಲವು ಸಂಶೋಧಕರು, ಕ್ರಿಮೀನ್ ಖಾನತೆಯ ಅವಧಿಯಲ್ಲಿ ಒಟ್ಟಾರೆಯಾಗಿ ಮೂರು ದಶಲಕ್ಷಕ್ಕೂ ಅಧಿಕ ಜನರನ್ನು ಬಂಧಿಸಿ, ಗುಲಾಮರನ್ನಾಗಿ ಮಾಡಿಕೊಳ್ಳಲಾಗಿತ್ತೆಂದು ಅಂದಾಜಿಸುತ್ತಾರೆ. ಕ್ರಿಮೀನ್ ಜನಸಂಖ್ಯೆಯಲ್ಲಿ 75%ರಷ್ಟು ಗುಲಾಮರು ಅಥವಾ 
ಮುಕ್ತಗುಲಾಮರೆಂದು ಅಂದಾಜಿಸಲಾಗಿದೆ.

ಅಮೆರಿಕಾ ಖಂಡಗಳು
ಯುರೋಪ್‌
ನಷ್ಟಭರ್ತಿಗಳು
ಇತಿಹಾಸ